Տ Ե Ղ Ե Կ Ա Ն Ք
​​​Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկի գործունեությունը դադարեցնելու և Հայաստանի Հանրապետության կառավարության 2019 թվականի ապրիլի 18-ի N 416-Ա որոշումն ուժը կորցրած ճանաչելու մասին ՀՀ կառավարության որոշման նախագծի առնչությամբ շահագրգիռ մարմինների կողմից ներկայացված առաջարկությունների վերաբերյալ
	1. Արդարադատության նախարարություն
	07.09.2026թ.

	
	N /10.1.4/46311-2026

	Ի պատասխան Ձեր' սույն թվականի օգոստոսի 18-ի թիվ ՊՆ/510/11558-2026 գրության' հայտնում ենք, որ Արդարադատության նախարարությունն ուսումնասիրել է ««Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկի գործունեությունը դադարեցնելու և Հայաստանի Հանրապետության կառավարության 2019 թվականի ապրիլի 18-ի N 416-Ա որոշումն ուժը կորցրած ճանաչելու մասին» Կառավարության որոշման նախագիծը (այսուհետ' Նախագիծ), որի վերաբերյալ ներկայացվում են հետևյալ առաջարկությունները և դիտարկումները.

1. Նախագծի նախաբանում, որպես լիազորող նորմի, հղում է կատարվում Քաղաքացիական օրենսգրքի 62-րդ հոդվածին: Այս առումով հարկ է նկատել, որ նշված հոդվածը չի բովանդակում «Բերդի զինվորական հոսպիտալ» պետական հիմնարկի (այսուհետ' Հիմնարկ) գործունեության դադարեցմանն առնչվող որևէ իրավակարգավորում և չի կարող դիտարկվել որպես այդպիսի իրավահարաբերության կարգավորման իրավական հիմք: Ավելին, հոդվածը սահմանափակվում է միայն Հիմնարկի իրավական կարգավիճակի սահմանմամբ և, ըստ էության, չի հանդիսանում Նախագծի ընդունման համար լիազորող նորմ: Ուստի' առաջարկվում է Նախագծի նախաբանից հանել Քաղաքացիական օրենսգրքի 62-րդ հոդվածին կաւոարված հղումը:

Միաժամանակ, առաջարկվում է Նախագծի նախաբանում որպես «Նորմատիվ իրավական ակտերի մասին» օրենքի (այսուհետ' Օրհնք) 13-րդ հոդվածի 1-ին մասին համապատասխան լիազորող նորմ սահմանել «Կառավարչական իրավահարաբերությունների կարգավորման մասին» օրենքի 23-րդ հոդվածի իրավակարգավորումները, քանի որ վերջիններով են սահմանված պետական մարմնի գործունեության դադարման գործընթացի հիմքերը:
	Ընդունվել է

	2. Նախագծով նախատեսվում է ուժը կորցրած ճանաչել Կառավարության 2019 թվականի ապրիլի 18-ի N 416-Ա որոշումը, որը հանդիսանում է Հիմնարկի ստեղծման իրավական հիմքը:

Հիշյալ որոշման ուժը կորցրած ճանաչելդ կնշանակի նշված գործընթացի իրականացման իրավական հիմքի վերացում, ուստի' այս հաշվառմամբ առաջարկվում է Նախագծի նախաբանից հանել Օրենքի 37-րդ հոդվածի 1-ին մասին կատարված հղումը: Նույն հիմնավորմամբ Նախագծի վերնագրից առաջարկվում է հանել «Հայաստանի Հանրապետության կառավարության 2019 թվականի ապրիլի 18-ի N 416-Ա որոշումն ուժը կորցրած ճանաչելու» բառերը, ինչպես նաև Նախագծից հանել 4-րդ կետը:
	Ընդունվել է

	3. Նախագծի 1-ին կետում առաջարկվում է «Բերդի զինվորական հոսպիտալ» պետական հիմնարկի» բառերից հետո լրացնել «(այսուհետ' Հիմնարկ)» բառերը և Նախագծի մյուս կետերում կիրառել «Հիմնարկ» բառը:
	Ընդունվել է

	2. Ֆինանսների նախարարություն


	12.08.2026թ.

	
	N 01/11-1/21540-2026

	Ի պատասխան Ձեր սույն թվականի հուլիսի 30-ի թիվ ՊՆ/01/10416-2026 գրության` ՀՀ ֆինանսների նախարարությունն ուսումնասիրել է «Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկի գործունեությունը դադարեցնելու և Հայաստանի Հանրապետության կառավարության 2019 թվականի ապրիլի 18-ի N 416-Ա որոշումն ուժը կորցրած ճանաչելու մասին»  ՀՀ կառավարության որոշման նախագիծը և հայտնում է հետևյալը․
Նախագծի կապակցությամբ բովանդակային առումով դիտողություններ չունենք:

Միաժամանակ, Նախագծի 3-րդ կետի կապակցությամբ, որով նախատեսվում է «Բերդի զինվորական հոսպիտալ» պետական հիմնարկի գործունեության դադարեցման պահից հիմնարկին հանձնված (ամրացված) գույքն ամրացնել ՀՀ պաշտպանության նախարարությանը՝ առաջարկում ենք քննարկել նշված գույքի (մասնավորապես՝ բժշկական նշանակության գույքի) ՀՀ առողջապահության նախարարության համակարգում գործող առողջապահական կազմակերպություններին փոխանցելու նպատակահարմարությունը՝ ելնելով պետական գույքի առավել արդյունավետ ու նպատակային օգտագործումն ապահովելու նկատառումներից:

Այս առումով, կարևորում ենք նաև ՀՀ առողջապահության նախարարության դիրքորոշումը:
	Ընդունվել է ի գիտություն
Ընդունվել է ի գիտություն

Համապատասխան գույքերի հստակեցման գործընթացը կիրականացվի պետական հիմնարկի գործունեության դադարեցման արդյունքներով, որից հետո, ըստ անհրաժեշտության, Պաշտպանության նախարարությունը հանդես կգա գույքի փոխանցման նախաձեռնությամբ, ներառյալ՝ ՀՀ կառավարության 08.09.2022թ. N 1403-Ն որոշման շրջանակներում:

	3. Առողջապահության նախարարություն


	07.08.2026թ.

	
	N ԱԱ//02.1/25090-2026

	Հայտնում եմ, որ Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկի գործունեությունը դադարեցնելու և Հայաստանի Հանրապետության կառավարության 2019 թվականի ապրիլի 18-ի N 416-Ա որոշումն ուժը կորցրած ճանաչելու մասին ՀՀ կառավարության որոշման նախագծի (այսուհետ` Նախագիծ) վերաբերյալ առաջարկվում է  Նախագծի 4-րդ կետում «ապրիլի 19» բառերը փոխարինել «ապրիլի 18» բառերով:
	Ընդունվել է

Վրիպակը շտկվել է:

	4. Վարչապետի աշխատակազմ


	14.09.2026թ.

	
	N 02/10.19/31857-2026

	Ղեկավարվելով Կառավարության աշխատակարգի 23-րդ կետի պահանջներով՝ նախագիծը վերադարձվում է աշխատակարգի 15-րդ կետի պահանջներին չհամապատասխանելու (այդ թվում՝ Տարածքային կառավարման և ենթակառուցվածքների նախարարության հետ համաձայնեցված չլինելու) հիմքով: Խնդրում եմ նախագիծը 7-օրյա ժամկետում ներկայացնել վարչապետի աշխատակազմ:
	Ընդունվել է



	5. Տարածքային կառավարման և ենթակառուցվածքների նախարարություն


	28.09.2026թ.

	
	N ԴԽ//36308-2026

	Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկի գործունեությունը դադարեցնելու մասին ՀՀ կառավարության որոշման նախագծի վերաբերյալ հայտնում ենք հետևյալը՝

հիմնավորման մեջ կապը ռազմավարական փաստաթղթերի հետ նշվում է Կառավարության 2021-2026թթ. ծրագրի «4.5 Առողջապահություն» կետով սահմանված դրույթը, մինչդեռ ՀՀ Կառավարությունը ներկայումս գործում է 2026-2031թթ. ծրագրով  (հիմք՝ ՀՀ ԱԺ կողմից հավանության արժանացած ս․թ․ օգոստոսի 25-ին ընդունված թիվ ԱԺՈ-3-Ն որոշում)։    
	Ընդունվել է

	6. Վարչապետի աշխատակազմի կադրերի և անձնակազմի կառավարման վարչություն

	13.10.2026թ.

	
	N 02/10.19/35991-2026

	Նախագծի վերաբերյալ հայտնում ենք հետևյալը՝

Նախագծի նախաբանում, որպես իրավական հիմք վկայակոչվել է «Կառավարչական իրավահարաբերությունների կարգավորման մասին» օրենքի 23-րդ հոդվածի 1-ին մասը։

ՀՀ քաղաքացիական օրենսգրքի 62-րդ հոդվածի համաձայն՝ հիմնարկ է համարվում կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար իրավաբանական անձի ստեղծած կազմակերպությունը։ Նույն հոդվածի 2-րդ մասի համաձայն՝ հիմնարկն իրավաբանական անձ չէ և գործում է իրավաբանական անձի հաստատած կանոնադրության հիման վրա։

Հաշվի առնելով վերոնշյալ իրավակարգավորումները և «Կառավարչական իրավահարաբերությունների կարգավորման մասին» օրենքի 1-ին հոդվածով սահմանված կարգավորման առարկան 3-րդ ր 4-րդ հոդվածների կարգավորումները՝ գտնում ենք, որ Հայաստանի Հանրապետության պաշտպանության նախարարության «Բերդի զինվորական հոսպիտալ» պետական հիմնարկը վերոհիշյալ օրենքի իմաստով պետական մարմին չէ, չի կարող նույնացվել նշված օրենքով կարգավորվող պետական մարմնի հետ և հետևաբար, հիմնարկի գործունեության դադարեցման նկատմամբ օրենքի 23-րդ հոդվածի 1-ին մասի կիրառելիությունը հիմնավորված չէ:

Բացի այդ, նախագծի 2-րդ կետով նախատեսվում է Հայաստանի Հանրապետության պաշտպանության նախարարին պարտավորեցնել սույն որոշումն ուժի մեջ մտնելու օրվանից հետո մեկամսյա ժամկետում ապահովել Հիմնարկի գործունեության դադարեցման և այն Հայաստանի Հանրապետության արդարադատության նախարարության իրավաբանական անձանց պետական ռեգիստրի գործակալությունում հաշվառումից հանելու գործընթացը՝ դրա հետ կապված ծախսերն իրականացնելով Հայաստանի Հանրապետության պաշտպանության նախարարության միջոցների հաշվին։

Այս առնչությամբ, հիմք ընդունելով «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքի 58-րդ հոդվածի 3-րդ մասը, որի համաձայն՝  հիմնարկը պետական հաշվառումից հանելու համար պետական տուրք չի գանձվում, առաջարկում ենք հստակեցնել Հիմնարկը հաշվառումից հանելու գործընթացի հետ կապված այն ծախսերի շրջանակը, որոնք նախատեսվում է իրականացնել Հայաստանի Հանրապետության պաշտպանության նախարարության միջոցների հաշվին։
	Ընդունվել է
Նախաբանում հղումը տրվել է ՀՀ կառավարության 05.02.2026թ. N 122-Ն որոշմանը՝ Վարչապետի աշխատակազմի պետաիրավական վարչության առաջարկությանը համապատասխան:

Ընդունվել է

2-րդ կետը խմբագրվել է:

	7. Վարչապետի աշխատակազմի պետաիրավական վարչություն


	13.10.2026թ.

	
	N 02/10.19/35991-2026

	1. Նախագծով առաջարկվում է դադարեցնել Պաշտպանության նախարարության «Բերդի զինվորական հոսպիտալ» պետական հիմնարկի գործունեությունը: Նախագծի նախաբանում իրավական հիմք է ընդունվում, և ըստ այդմ, հղում է կատարվում «Կառավարչական իրավահարաբերությունների կարգավորման մասին» օրենքի 23-րդ հոդվածի 1-ին մասին, որով սահմանվում է, որ պետական մարմնի գործունեությունը դադարում է այն իրավական ակտով, որի համաձայն ստեղծվել է պետական մարմինը: Մինչդեռ, ուշադրություն ենք հրավիրում այն հանգամանքին, որ նշված կարգավորումը վերաբերում է պետական մարմնին, իսկ «Բերդի զինվորական հոսպիտալը» պետական հիմնարկ է:

Ընդ որում, Կառավարության 2026 թվականի փետրվարի 5-ի թիվ 122-Ն որոշման 2-րդ կետի   1-ին ենթակետով Պաշտպանության նախարարին հանձնարարվել է ապահովել «Բերդի զինվորական հոսպիտալ» պետական հիմնարկի գործունեության դադարեցման և «Հայաստանի Հանրապետության կառավարության 2019 թվականի ապրիլի 18-ի թիվ 416-Ա որոշումն ուժը կորցրած ճանաչելու մասին» Կառավարության որոշման նախագիծը վարչապետի աշխատակազմ ներկայացնելու գործընթացը: Մինչդեռ, նախագծային կարգավորումներով որևէ անդրադարձ չի կատարվում Կառավարության վերոնշված որոշմանը:
	Ընդունվել է

Նախաբանում հղումը տրվել է ՀՀ կառավարության 05.02.2026թ. N 122-Ն որոշման 2-րդ կետի 1-ին ենթակետին:



	2. Նախագծի 3-րդ կետով առաջարկվում է հիմնարկի գործունեության դադարեցման պահից հիմնարկին հանձնված (ամրացված) գույքն ամրացնել Պաշտպանության նախարարությանը: Մինչդեռ, հարկ է նկատել, որ զորամասի գույքի ձևավորման հետ կապված հարաբերությունները կարգավորվում են «Զորամասերի և զինվորական հաստատությունների կարգավիճակի մասին» օրենքի 5-րդ հոդվածով, որով նախատեսվում է, որ ռազմաբժշկական հաստատությունների գործունեության նկատմամբ տարածվում են օրենքի 4-րդ հոդվածով սահմանված՝ զորամասերի գործունեությանը ներկայացվող պահանջները: Վերոնշված դրույթներից պարզ է դառնում, որ գույքային հարցերի կարգավորումը վերապահված չէ Կառավարությանը:
	Ընդունվել է

3-րդ կետը հանվել է:

	8. Վարչապետի աշխատակազմի իրավաբանական վարչություն


	13.10.2026թ.

	
	N 02/10.19/35991-2026

	Ներկայացված նախագծի 3-րդ կետով սահմանված է, որ՝ Հայաստանի Հանրապետության օրենսդրությամբ սահմանված կարգով հիմնարկի գործունեության դադարեցման պահից հիմնարկին հանձնված (ամրացված) գույքն ամրացնել Հայաստանի Հանրապետության պաշտպանության նախարարությանը: Սակայն հարկ է նկատի ունենալ, որ նշված դրույթը չի համապատասխանում «Կառավարչական իրավահարաբերությունների կարգավորման մասին» օրենքի 23-րդ հոդվածի  3-րդ մասի պահանջներին:
	Ընդունվել է

3-րդ կետը հանվել է:



